युवराज के आंसू देख रो पड़ीं शिल्पा शेट्टी  
श्रीलंका के खिलाफ भारत की जीत के बाद टीम इंडिया के सदस्य युवराज सिंह को रोते हुए देखकर अभिनेत्री शिल्पा शेट्टी अपने आंसू रोक नहीं सकीं।
विश्व कप फाइनल मैच में श्रीलंका के खिलाफ भारत की जीत के बाद टीम इंडिया के सदस्य युवराज सिंह को रोते हुए देखकर बॉलीवुड अभिनेत्री शिल्पा शेट्टी भी अपने आंसू रोक नहीं सकीं। शिल्पा ने कहा, "मैं अपनी भावनाओं पर नियंत्रण नहीं कर सकती। हां, भारत जीत गया। यह बेहद शानदार अनुभव है। यह भावनात्मक अहसास है। मैंने जब युवराज (सिंह) को रोते हुए देखा तो मैं भी रोने लगी।" इंडियन प्रीमियर लीग की टीम राजस्थान रॉयल्स की मालिक शिल्पा ने कहा, "भारतीय टीम ने जिस गंभीरता से मैच खेला वह शानदार है।"  शिल्पा ने वर्ष 1983 में भारतीय टीम द्वारा पहली बार विश्व कप जीतने के समय की यादें ताजा करते हुए कहा, "28 साल पहले जब भारत ने पहली बार विश्व कप जीता था तब मैं बहुत छोटी थी लेकिन मुझे याद है कि उस समय मेरे पिता रोए थे। वह सभी भावनाएं एक बार फिर सामने आ गईं।"